Hotuba kuhusu madhara ya dawa za kulevya

HOTUBA KUHUSU MADHARA YA DAWA ZA KULEVYA 
"Mwalimu mkuu, Naibu wa Mwalimu mkuu, walimu , viranja na wanafunzi wenzangu hamjambo? Kwanza ningependa kuwaeleza kuwa kiini cha mkutano huu ni juu ya madhara ya dawa za Kulevya. Kabla sijaendelea ningependa Kuwashukuru na kuwakaribisha kwa kutenga muda wenu kufika kwenye ukumbi huu.
Dawa za kulevya zimeenea kila pembe nchini na watumizi wamezidi kwa idadi bila ya kufahamu madhara yake. Dawa hizi husababisha magonjwa kama vile saratani ya mapafu ambapo mtu anapozidi kuvuta Sigara huweza kuwa na shida ya mapafu ambayo hutokana na moshi ambao unaingia kifuani.
 
Pili, dawa hizi husababisha ongezeko la wizi. Vijana wanapokosa pesa za kununua dawa hizi hujikuta wakijiingiza kwenye visa vya wizi ili kupata mkwanja wa kununua.

Dawa za kulevya zimesababisha mimba za mapema. Vijana wengi hujihusisha kwenye mapenzi bila kujali umri wao wanapokuwa wametumia dawa hizo za Kulevya. Matokeo yake huwa ni mimba na usambazaji wa Magonjwa ya zinaa. 

Vilevile urahibu wa dawa za kulevya husababisha ongezeko la ajali barabarani ambapo madereva wanapotumia dawa hizo na kuendesha magari hujikuta wamepoteza mwelekeo na kusababisha ajali pia huenda kwa mwendo wa kasi ambao pia hufanya gari kubingirika. 

Dawa za kulevya zinapotumiwa pia husababisha vifo. Watu wanao kunywa pombe haramu mwishowe hufariki papo hapo na wengine huweza kupoteza macho yao na kuwa vipofu. Mfano watu walio kufa Nakuru kutokana na kutumia pombe haramu na wengine walionusurika waliweza kuwa vijana.
Utumizi wa dawa za kulevya husababisha umaskini. Pesa nyingi ambazo zingetumiwa katika ujenzi wa maendeleo huishia katika matumizi ya dawa za kulevya ambapo mwishowe hakuna faida ambayo inajitokeza baada ya kutumia.
 
Dawa za Kulevya vilevile husababisha wanafunzi Kuwacha masomo yao wanapotumia. Kwa sababu ya uraibu wanafunzi hujipata wakiacha masomo yao na kuishia kukaa mtaani ili wapate nafasi ya kutumia dawa hizi bila kusumbuliwa na mtu yeyote.

Pia matumizi ya dawa za kulevya husababisha kudorora kwa viwango vya heshima shuleni wanafunzi wengi huishia kuwa gaidi na kukosa heshima kwa wanafunzi wenzao na walimu wao.
Matumizi ya dawa za kulevya pia husababisha ukosefu wa ajira. Watu wengi hupoteza muda mwingi kwenye utumizi wa dawa za kulevya hivyo kusababisha wengi wao kufutwa wanapokuwa wameajiriwa hivyo kusababisha Watu kukosa ajira.

Vilevile matumizi ya dawa za Kulevya hufanya ongezeko la Vijana wanao randaranda kwenye miji.Kwa Kutumia dawa hizi hutoroka makwao na kuishia kukaa kwenye miji na kuomba omba pesa za kununulia dawa za kulevya.
Ningependa kumalizia kwa kuwa shukuru nyote mlio tenda muda wenu kufika hapa. Mkifuata huo wosia wangu mtaweza kuepukana na visa vingi na madhara mengi yanayotokana na utumizi wa dawa za Kulevya. Ahsanteni sana Kwa kunisikiliza. "